पार्टी नेतृत्वमा रहेको यस अवधिमा उनले पार्टीमा हिटलरी शैली नै मच्चाएको माओवादीका एक नेताले बताए। नेपाली जनताको मुक्तिका नाममा ०५२ देखि ०६२ सालसम्म गरेको १० वर्षे सशस्त्र युद्धमा करिब १५ हजार निर्दोष नेपालीको ज्यान गयो। सन्तुलन मिलाउन सक्ने र अरूसँग प्रतिस्पर्धा गर्न अनेकन रूप धारण गर्न सक्ने गुणलाई पार्टीभित्र संस्थागत विकास गराए। सम्मानका भोका, खानका शौखिन, पावर र पैसाको पछि लागिरहने नेताको रूपमा उनले ख्याति कमाए। यतिसम्म कि उनले आफ्नै नाममा पार्टीको कार्यदिशा तयार गरे र नाम दिए प्रचण्डपथ। यही मूल नाराका साथ वार्ता, गोलमेच सम्मेलन, अन्तरिम सरकार, संविधानसभा हुँदै गणतन्त्रमा जाने चतुर्या इँपूर्ण नीति अघि सारे। यो पनि द्वन्द्वकालमा पार्टीले जुम्ला, खारालगायतका स्थानमा ठूला आक्रमणमा असफल भएपछि लडाइँबाट मात्र सत्ता कब्जा नहुने निचोडमा पुगेपछि हो।
